OpenLLM-France/wikimedia huggingface dataset:
# Svétloie (Sverdlovsk)

* Per a altres significats, vegeu «Svétloie».
Svétloie (en rus: Светлое) és un poble de l'óblast de Sverdlovsk, a Rússia, segons el cens del 2010 tenia 278 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Allahverdi Khan (georgià)

Allahverdi Khan (mort 1613) fou un ghulam georgià de l'estat persa safàvida.
Abbas I el Gran va crear el cos de ghulams amb georgians, armenis i circassians presoners que foren coneguts com a ḡolāmān-e ḵāṣṣa-ye šarīfa, convertits a l'islam i entrenats pels serveis militars a disposició de la casa reial.
El 1589, un d'aquests ghulams, Allahverdi Khan, va acceptar matar Murshid Kuli Khan Ustadjlu, que havia esdevingut massa poderós. Com a recompensa va rebre el govern de Jorpadaqan prop d'Isfahan, amb rang de sultà. En endavant no va parar d'ascendir graus. El 1595/1596 era qullar-aqasi o comandant dels regiment de ghulams (o golams) que era un dels cinc principals oficis de l'estat. El mateix any fou nomenat governador de Fars, el primer ghulam que arribava a un govern tan important que fins aleshores només havien exercit els caps kizilbaixis. A més a més obria el camí pel que diverses províncies foren bestretes del poder dels caps kizilbaixis i convertides de mamaleks o províncies de l'estat a kassa o províncies de la corona (governades per intendents nomenats directament pel xa). El 1596/1597 li fou concedit el govern de la província de Kohgiluya convertida en kassa.
Abbas va crear el càrrec de sardar-i lashkar (comandant en cap de l'exèrcit) que va donar a Allahverdi Khan (que el portava el 1597/1598). Es va destacar en el camp de batalla i va obtenir una gran victòria sobre els uzbeks a Rebāṭ-e Parīān l'agost de 1598 que va permetre recuperar Herat després de deu anys d'ocupació uzbeka. Després de la victòria, seguint ordes del xa, va executar al cap kizilbaixis Farhad Khan Qaramanlu que també havia esdevingut massa poderós.
Allahverdi va esdevenir l'home més poderós de l'estat després del xa. El 1600 li fou encarregat, junt al britànic Sir Robert Sherley, la reorganització de l'exèrcit i els ghulams van passar de 4000 a 25000. El 1601/1602 va dirigir les operacions que van portar a l'annexió de la província de Bahrayn i va derrocar Ebrahim Khan, el governador de Lar (sud de Xiras). A més de governador de Fars, li fou concedit el govern de Lar i al seu fill Imamquli Beg el de Bahrayn. El 1603 fou un dels generals del xa Abbas que prengué part en el setge d'Erevan, l'any següent fou enviat contra el comandant otomà Cigalazade, al qual va assetjar a la ciutat de Van. El 1605 encapçalà l'excercit del xa en la victòria de Sufiyan (nord de Tabriz) novament contra Cigalazade, el qual, davant la deserció dels cabdills kurds, hagué de retirar-se un cop més. Va participar en altres campanyes als fronts orientals i occidentals. Allahverdi Khan va morir el 3 de juny de 1613, el seu primogenit Imamquli Beg heretà el govern de Fars mentre el seu fill petit Davud obtenía una bona posició a la Cort del xa. Fou enterrat a Mashad.

## Referències

* 1 2 3 4 5 «ALLĀHVERDĪ KHAN» (en anglès). Encyclopaedia Iranica. [Consulta: 10 gener 2013].
# Alauita

«Alauita» té aquests significats:
* Alauites, branca musulmana derivada del xiisme estesa per Síria occidental i el sud-est de Turquia
* Dinastia alauita dinastia de xerifs marroquins del Tafilelt, fundada pel Mawlay ar-Raixid (1660-1672)
* Territori dels Alauites
# Chao Cuo

Chao Cuo (xinès tradicional: 晁錯, xinès simplificat: 晁错, pinyin: 'Cháo Cuò') (? 200–154 aEC) va ser un assessor polític i oficial administratiu xinès de la Dinastia Han (202 aEC – 220 EC), conegut per les seves capacitats intel·lectuals i de prospectiva en matèries marcials i polítiques. Encara que no contrari a la filosofia de Confuci (551-479 aEC), va ser descrit per posteriors erudits de Han Oriental com a legalista.
Va ser dels primers defensors de la revocació del tractat heqin amb els nòmades xiongnu del nord. Va comparar les fortaleses i debilitats relatives de les tàctiques militars dels Xinesos Han i els Xiongnu. En un treball escrit del 169 aEC, ell va advocar per una política sistemàtica de poblar i defensar les àrees de frontera. Va proposar que els migrants civils amb el suport el govern poguessen entrenar-se com milícies mentre desenvolupaven i conreaven regions remotes les quals patien sovint l'atac de forces nòmades. Va ser víctima de l'execució armada quan els seus rivals polítics en la cort imperial van convèncer a l'Emperador Jing del que la mort de Chao limitaria o almenys mitigaria la Revolta dels Set Estats.

## Referències

* Chang, Chun-shu. (2007). The Rise of the Chinese Empire: Volume II; Frontier, Immigration, & Empire in Han China, 130 B.C. – A.D. 157. Ann Arbor: University of Michigan Press. ISBN 0472115340.
* Ch'ü, T'ung-tsu. (1972). Han Dynasty China: Volume 1: Han Social Structure. Editat per Jack L. Dull. Seattle i Londres: University of Washington Press. ISBN 0295950684.
# Bosio

Bosio és un municipi situat al territori de la província d'Alessandria, a la regió del Piemont (Itàlia). Limita amb els municipis de Campo Ligure, Campomorone, Casaleggio Boiro, Ceranesi, Gavi, Gènova, Lerma, Masone, Mele, Mornese, Parodi Ligure, Rossiglione, Tagliolo Monferrato i Voltaggio. Pertanyen al municipi les frazioni de Capanne di Marcarolo, Costa San Stefano, Maietto, Mogreto, Serra, Spessa i Val Pagani.
# Escut antic de Sapeira

Antic escut municipal de Sapeira, a l'Alta Ribagorça, però administrativament del Pallars Jussà d'ençà la seva annexió a Tremp. Perdé la seva vigència el 1970, amb l'agregació d'aquest antic terme a la ciutat capital del Pallars Jussà.

## Descripció heràldica

D'or, quatre pals vermells; en cap, el nom del poble.

## Vegeu també

* Escuts d'armes antics de l'Alta Ribagorça
* Escuts d'armes antics del Pallars Jussà

## Bibliografia

* Bassa i Armengol, Manuel. Els escuts heràldics dels pobles de Catalunya. Barcelona: Millà, 1968.
# Svétloie Ózero

Svétloie Ózero (en rus: Светлое Озеро) és un poble de l'óblast de Saràtov, a Rússia, segons el cens del 2010 tenia 197 habitants. Pertany al districte municipal d'Ozinki.

## Referències

* ↑ «История административно- территориального деления Саратовской губернии 1917 - 1928 годы. Справочник. Дергачевский, Новоузенский и Покровский уезды.». Arxivat de l'original el 2017-12-21.
# Aleksandr Mostovoi

Aleksandr Vladímirovitx Mostovoi - Александр Владимирович Мостовой (rus) - (Lomonóssov, Sant Petersburg, Rússia, 22 d'agost de 1968) és un futbolista rus, ja retirat, que ocupava la posició de migcampista atacant. Era conegut amb el malnom d'«El Tsar».

## Trajectòria

La carrera de Mostovoi es va iniciar amb l'arribada al Kràsnaia Présnia el 1986, un equip de la segona divisió soviètica. Un any després, va fitxar per l'Spartak de Moscou, on destacaria com una jove promesa. Va romandre cinc anys a Moscou, i va guanyar dues lligues de l'URSS, la del 1987 i la del 1989.
El 1992 es trasllada a Portugal, on juga al Benfica, però no gaudiria de massa oportunitats i a mitja campanya 93/94 marxa a la Ligue 1 francesa, dins les files de l'SM Caen. L'estiu de 1994 fitxa per un altre equip francés, l'RC Strasbourg, on Mostovoi es converteix en titular les dues temporades que hi està.
L'estiu de 1996 fitxa pel Celta de Vigo, de la lliga espanyola. En l'entitat gallega serà on el rus passe una època daurada, coincidint amb la bona marxa del club vigués, finalista de Copa i habitual en competicions europees. Titular pràcticament en les vuit temporades al Celta, Mostovoi va ser un dels símbols d'aquest club i va destacar pel seu lideratge sobre el camp i els seus registres golejadors. Amb el descens del Celta a Segona Divisió, el rus deixa l'equip, allà pel 2004.
Vuit mesos després, el març del 2005, en els quals estava sense club, Mostovoi fitxa pel Deportivo Alavés fins al final de la temporada. Només hi jugarà un partit amb els bascos, front al Cadis. Mostovoi va sortir al camp a dotze minuts del final i va marcar un gol. A penes un mes després d'incorporar-se a l'Alavés, el rus deixava el club i penjava les botes.
Des de la seva retirada ha fet de comentarista.

## Selecció

Mostovoi va debutar amb la selecció de la Unió Soviètica el 1991, tot jugant quinze partits abans de la dissolució de l'equip. Posteriorment, ha disputat mig centenar de partits internacionals amb la selecció russa de futbol, marcant 10 gols. va formar part del combinat del seu equip que va participar en el Mundial dels Estats Units 1994 i de Corea i Japó 2002. També va participar en les Eurocopes de 1996 i 2004.
En categories inferiors, Mostovoi va formar part del combinat soviètic sub-21 que va guanyar l'Europeu de la categoria l'any 1990.

## Referències

* 1 2 3 4 5 6 Paniagua, R. «La mirada de Karpin i Mostovoi». El Periódico de Catalunya, 29 juny 2018. [Consulta: 27 novembre 2022].
* ↑ Ferrera, M. «A la recerca del primer triomf a domicili». Diari de Balears, 27 novembre 2022.
* ↑ «Mostovoi: "Si no marca Iago al Celta, no hi ha ningú més, i sense gol no ets a dalt"». Tot Costa. Catalunya Ràdio, 7 novembre 2019. [Consulta: 27 novembre 2022].
# Alaumet e Vilacun

Alaumet e Vilacun (en francès Olmet-et-Villecun) és un municipi occità del Llenguadoc, situat a la regió d'Occitània, al departament de l'Erau.

## Referències

* ↑ Topònims occitans de l'Erau
# Venostes

* No s'ha de confondre amb Vènnons.
Els venostes (en llatí: Venostes) van ser un poble que era probablement una branca dels vènnons de Rècia. El seu nom consta al Trofeu dels Alps aixecat per August, i Plini el vell en parla. A l'edat mitjana el territori es deia Venusta Vallis.

## Referències

* ↑ Plini el Vell. Naturalis Historia, III, 24
* ↑ R. Heuberger, Die Venosten, Der Schlern, 23, 1949, p. 399 i seg.
* ↑ Smith, William (ed.). «Venostes». Dictionary of Greek and Roman Geography (1854). [Consulta: 7 agost 2022].
# Brincones

Brincones és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 147 | 124 | 106 | 92 |
# Escut antic de Palau de Noguera

Antic escut municipal de Palau de Noguera, al Pallars Jussà. Perdé la seva vigència el 1970, amb l'agregació de l'antic terme de Palau de Noguera a Tremp.

## Descripció heràldica

De gules, una creu de Malta d'argent; en punta, les inicials PN.

## Bibliografia

* Bassa i Armengol, Manuel. Els escuts heràldics dels pobles de Catalunya. Barcelona: Millà, 1968.
# Svínskaia

Svínskaia (en rus: Свинская) és un poble de l'óblast de Tula, a Rússia, segons el cens del 2010 tenia 69 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Alwar (desambiguació)

«Alwar» té aquests significats:
* Alwar, antic principat de la Rajputana amb capital a la ciutat del mateix nom.
* Alwar (ciutat), ciutat del Rajasthan, capital del districte d'Alwar.
* Districte d'Alwar, divisió administrativa del Rajasthan (Índia)
# Alaviv

Alaviv (segle IV - 376) fou un cabdill dels teruings.
Empesos per l'amenaça dels huns, amb Fritigern el 375 va demanar a Valent la protecció de l'Imperi Romà que van obtenir després de ser demanats per la seva cristiandat, a la que s'havien convertit amb anterioritat, conjuntament amb Fritigern, va dirigir al seu poble creuant el Danubi el 376 unint-se als taifals i els greutungs de Farnobius. S'estima que van creuar el Danubi 200.000 visigots van creuar el Danubi i es van establir a Mèsia, en territori romà com a federats.
Desapareix de la història el 376 en el conflicte que va dur a la batalla de Marcianòpolis, quedant Fritigern com a líder únic dels teruings. Alaric I, que seria rei dels visigots del 395 al 410 possiblement fos fill seu.

## Referències

* ↑ (anglès) Stephen Williams, Gerard Friell, i John Gerard Paul Friell, Theodosius: the empire at bay
* 1 2 (anglès) Herwig Wolfram, History of the Goths. Thomas J. Dunlap, trans. Berkeley: University of California Press, 1988
# Lombo Branco

Lombo Branco és una vila al nord-oest de l'illa de Santo Antão a l'arxipèlag de Cap Verd. Està situada a 4 km al sud-est de Ribeira Grande i a 17 kilòmetres al nord de Porto Novo.

## Vegeu també

* Llista de nuclis de població de Cap Verd
# Boštjan Nachbar

Boštjan "Boki" Nachbar (Slovenj Gradec, Eslovènia) és un jugador professional de bàsquet eslovè. Fa 2,06 metres i juga en la posició d'aler-pivot. Va jugar al FC Barcelona Regal dues temporades completes, des del 2013 fins al 2015.

## Palmarès
### FC Barcelona

* 2013-2014 Lliga ACB
* 2013-2014 Lliga Catalana
* 2014-2015 Lliga Catalana

## Referències

* ↑ «Bostjan Nachbar, la tercera incorporación del Barça para la próxima temporada» (en castellà). acb.com. Arxivat de l'original el 2013-07-25. [Consulta: 24 juliol 2013].
* ↑ «L'aler pivot eslovè Bostjan Nachbar passa la revisió mèdica prèvia i firma el seu contracte que el lliga al Barça». 324.cat, 25-07-2013. [Consulta: 26 juliol 2013].
* 1 2 «Finalització de contracte de Bostjan Nachbar», 14-07-2015. [Consulta: 19 setembre 2016].
* ↑ «El Barça guanya la Lliga Endesa superant en el quart partit de la final el seu gran enemic de la temporada, el Reial Madrid». 324.cat, 26-06-2014. [Consulta: 26 juny 2014].
* ↑ «FC Barcelona vence al MoraBanc Andorra y se lleva la Lliga Catalana (104-93)» (en castellà). acb.com, 02-10-2014. Arxivat de l'original el 3 de març 2016. [Consulta: 19 setembre 2016].
# Erik Aaes

Erik Aaes (Nordby, Dinamarca, 27 d'abril de 1899 - Gentofte, Dinamarca, 19 de març de 1966) és un escenògraf danès de cinema. És considerat com un dels millors escenògrafs de la seva època, treballant per Carl Theodor Dreyer, Jean Renoir, Alberto Cavalcanti, entre d'altres.

## Filmografia selectiva

* 1927 : La P'tite Lili d'Alberto Cavalcanti
* 1928 : En rade d'Alberto Cavalcanti
* 1928 : Yvette d'Alberto Cavalcanti
* 1928 : La Petita venedora de llumins de Jean Renoir i Jean Tedesco
* 1929 : El Capità Fracàs d'Alberto Cavalcanti i Henry Wulschleger
* 1943 : Dia de còlera (Vredens dag) de Carl Theodor Dreyer
* 1948 : Hvor er far? de Charles Tharnæs
* 1955 : La Paraula (Ordet) Carl Theodor Dreyer
* 1959 : La Granota tatuada (Der Frosch mit der Maske) de Harald Reinl
* 1963 : Un diumenge de setembre (En Söndag i september) de Jörn Donar
# Svétloie (Astracan)

* Per a altres significats, vegeu «Svétloie».
Svétloie (en rus: Светлое) és un poble de l'óblast d'Astracan, a Rússia, segons el cens del 2010 tenia 254 habitants.

## Referències

* ↑ «Карты Генштаба L-38 (Б) 1:100000. Астраханская область и Калмыкия». Arxivat de l'original el 2016-10-03. [Consulta: 24 juliol 2016].
* ↑ «Akhtubinka». GeoNames. Arxivat de l'original el 2019-02-24. [Consulta: 23 febrer 2019].
* ↑ «Регионы России → Астраханская обл. → Харабалинский р-н → Ахтубинка с.». Arxivat de l'original el 2015-03-24. [Consulta: 10 setembre 2020].
# Alwaye

Alwaye és un riu de l'Índia a l'estat de Kerala.
Els portuguesos el van anomenar Fiera d'Alva. És una branca del riu Periyar al que s'uneix a la ciutat d'Alwaye, modernament Aluva, entrant després a l'estuari de Kochi.
Vegeu també: Aluva

## Referències

* Imperial Gazetteer of India
# Ali ibn Faràmurz

Muàyyid-ad-Dawla (o Alà-ad-Dawla) Alí ibn Faramurz ibn Abi-Mansur Faramarz ibn Ala-ad-Dawla Muhàmmad ibn Duixmansiyar Alà-ad-Dawla (mort 1095) fou emir kakúyida de Yazd i Abarkuh. Va ser vassall dels seljúcides. Era fill d'Abu-Mansur Faràmurz al qual va succeir vers 1070.
El 1076/1077 es va casar amb una filla de Čaghri Beg, el germà de Toghrul Beg i pare d'Alp Arslan, de nom Arslan Khatun, que era vídua del califa abbàssida al-Qàïm (1031-1075). Va ser un fidel vassall seljúcida i va passar la major part del seu regnat a la cort seljúcida de Màlik-Xah a Isfahan. Fou patró del poeta seljúcida Muazzi que li va dedicar algunes poesies.
A la mort del sultà Màlik-Xah (1092) va donar suport al seu germà Tútuix I ibn Alp Arslan que dominava la part occidental i que considerava el seu dret al tron superior al de Barkyaruq; Tútuix fou derrotat decisivament en una batalla prop de Rayy en la qual va morir Ali el 1095. El va succeir el seu fill Garshasp ibn Ali.

## Bibliografia

* Bosworth, C. E.. «Dailamis in Central Iran: The kakuyids of Jibal and Yazd». A: Iran Journal of the British Institute of Persian Studies, 1970.
* C. E. Bosworth, The Islamic Dynasties, Edinburgh, 1967
# Cistícola cantaire

La cistícola cantaire(Cisticola cantans) és una espècie d'ocell de la família dels cisticòlids (Cisticolidae) que en diverses llengües rep el nom de "cistícola cantor" (Anglès: Singing Cisticola. Francès: Cisticole chanteuse)

## Hàbitat i distribució

L'hàbitat naturals és el bosc sec subtropical o tropical i matoll sec subtropical o tropical.
Habita zones amb herba i sotabosc de l'Àfrica subsahariana, des del Senegal, Gàmbia, sud de Mali, Guinea Bissau, Guinea, Burkina Faso, Sierra Leone i Libèria, cap a l'est fins a Etiòpia i Eritrea i per l'Àfrica oriental, cap al sud, fins a l'est de Zimbàbue i nord de Moçambic.

## Referències

* ↑ «Cistícola cantaire». Cercaterm. TERMCAT, Centre de Terminologia. Rev. 02/11/2022(català)

## Enllaços externs

* Singing cisticola - Species text in The Atlas of Southern African Birds
# Boško Simonović

Boško Simonović (en serbi: Бoшko Cимoнoвић, Šid, 12 de febrer de 1898 - Belgrad, 5 d'agost de 1965) fou un futbolista serbi i posteriorment entrenador.
Fou jugador de SK Srpski mač i BSK Beograd. Fou l'entrenador de la selecció de Iugoslàvia al Mundial de 1930.
També fou àrbitre i dirigí el primer serbi en arbitrar un partit internacional el 1923 a Bucarest.

## Referències

* ↑ Yugoslavia National Team List of Results 1930-1939 a rsssf.com
* ↑ Perfil a fifa.com
* ↑ Golman, sudija, funkcioner...; Blic, 13 abril 2010
# Escamandre (fill d'Oceà)

Escamandre (en grec antic Σκάμανδρος), va ser, segons la mitologia grega, un déu fluvial fill d'Oceà i de Tetis. Els déus olímpics l'anomenaven Xantos, "el groguenc", bé perquè les aigües eren d'aquest color, o bé perquè tenyien de groc la llana de les ovelles que s'hi banyaven. Es diu també, que Afrodita, abans de sotmetre's al judici de Paris, va submergir-hi la seva cabellera per fer-li adquirir reflexos daurats.
Escamandre vivia a Creta fins que va marxar de l'illa, juntament amb un gran nombre de seguidors, per la falta d'aliments que patien. Tot buscant terres fèrtils, va arribar a les costes de Frígia i van acampar al costat d'una muntanya (que van anomenar Ida, igual que la muntanya de Creta) i d'un riu (a qui el príncep posà el seu nom, Escamandre). Abans d'establir-se, van haver de lluitar contra els bebrics, però, després de derrotar-los, van començar l'edificació d'un primer assentament, que seria l'origen de Troia.
Escamandre es va casar amb la nimfa Idea i van tindre un fill anomenat Teucre, cabdill dels teucris i antecessor de molts herois troians. Molts anys més tard, Escamandre va tenir una altra filla anomenada Cal·lírroe que es va unir al rei Tros de la Tròade, rebesnet del mateix Escamandre.
A la Ilíada, Escamandre és un fill de Zeus. Té un paper en el combat d'Aquil·les contra els troians, ja que, indignat pel fet de rebre tants cadàvers i tanta sang al seu cabal, el riu vol posar una barrera a l'heroi i es desborda. Aquil·les està a punt d'ofegar-se, però aleshores intervé Hefest, que obliga al riu a tornar al seu curs normal, amb l'ajuda d'Hera i Atena.

## Referències

* ↑ «Scamander | Facts, Information, and Mythology». [Consulta: 8 juliol 2021].
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 173. ISBN 9788496061972.
# Sókolov

Sókolov - Соколов (rus) - és un khútor de la República d'Adiguèsia, a Rússia. Es troba a 18 km al nord-oest de Koixekhabl i a 51 km al nord-est de Maikop, la capital de la república. El 2017 la vila estava deshabitada.
Pertany al municipi de Ieguerukhai.
# Amants

Els amants (llatí: Amantes) o hammanients (llatí: Hammanientes) foren una tribu líbia que vivia a un oasi en mig del desert a dotze dies dels maces i els asbistes, els quals habitaven entorn del gran Sirte. Els esmenta Plini el Vell, qui diu que les seves cases eren de pedra trobada i tallada als turons de la rodalia. Solí també els esmenta, i hom ha proposat d'identificar-los amb els atarants d'Heròdot. Pel que fa a la seva localització, hom ha proposat la Djeffara, a la Tripolitània.

## Referències

* ↑ Es tracta d'una lectura que la major part de filòlegs rebutgen a favor de amants. Vid. Hammanientes al Pauly-Wissowa.
* ↑ Plini, Història Natural, llibre V, capítol 5, secció 34.
* ↑ Amantes al Pauly-Wissowa.
* ↑ Hammanientes a Smith, William. Dictionary of Greek and Roman Geography (en anglès), 1854.
* ↑ Desagnes, Jehan. Catalogue des tribus africaines de l'antiquité classique à l'ouest du Nil. Dakar: Université de Dakar, 1960, p. 77 [Consulta: 12 desembre 2020].
# Ait Yaazem

Ait Yaazem (en àrab آيت يعزم, Āyt Yaʿzam; en amazic ⴰⵢⵜ ⵉⵄⵣⵎ) és una comuna rural de la província d'El Hajeb, a la regió de Fes-Meknès, al Marroc. Segons el cens de 2014 tenia una població total de 16.091 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Veľká Tŕňa

Veľká Tŕňa és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1220.
# Boštjan Mervar

Boštjan Mervar (Novo Mesto, 22 de setembre de 1973) fou un ciclista eslovè, professional des del 1997 fins al 2006. Un cop retirat s'ha dedicat a la direcció esportiva de l'equip Adria Mobil.

## Palmarès

* 1998
** Vencedor d'una etapa a la Viena-Rabenstein-Gresten-Viena
* 1999
** 1r al Gran Premi Šenčur
** Vencedor d'una etapa a la Volta a Eslovènia
* 2000
** Vencedor de 2 etapes a la Jadranska Magistrala
* 2001
** 1r al Trofeu Ciutat de Castelfidardo
** 1r al Gran Premi Krka
** Vencedor d'una etapa a la Volta a Eslovènia
* 2002
** 1r al Gran Premi Raiffeisen
** 1r al Poreč Trophy 3
** 1r al Gran Istria III
** Vencedor d'una etapa a la Jadranska Magistrala
** Vencedor d'una etapa a la Volta a Eslovènia
** Vencedor d'una etapa a la Volta a Àustria
* 2003
** 1r al Poreč Trophy 2
** Vencedor d'una etapa a la Jadranska Magistrala
** Vencedor d'una etapa a la Volta a Eslovènia
** Vencedor d'una etapa a l'Uniqa Classic
* 2004
** Vencedor d'una etapa al Circuit de Lorena
* 2005
** Vencedor d'una etapa a la Jadranska Magistrala
** Vencedor d'una etapa a la Volta a Eslovènia
* 2006
** 1r al Gran Premi Kranj
** 1r al Gran Premi Velka cena Palma
** Vencedor d'una etapa a la Volta a Cuba

### Resultats al Giro d'Itàlia

* 2004. 130è de la classificació general

## Enllaços externs

* Fitxa a cyclingarchives.com
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Sófino (Penza)

* Per a altres significats, vegeu «Sófino».
Sófino (Софьино en rus) - és un poble de l'óblast de Penza, a Rússia, que el 2012 tenia 157 habitants.

## Referències

* ↑ «Полубояров М. С. Населённые пункты Сердобского района». Arxivat de l'original el 2011-11-17. [Consulta: 5 gener 2020].